Diari Oficial de la Generalitat Valenciana


Sumari del DOGV 5764, del 16-05-2008 (2008/5797)

RESOLUCIÓ de 25 de febrer de 2008, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 28 de febrer de 2007 i es declara definitivament aprovada l'homologació i Pla de reforma interior de la unitat d'execució Tornetes de Llocnou de Sant Jeroni.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5797


Data del document
:   25-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Llocnou de Sant Jeroni
    * pla d'urbanisme
    * administració local

RESOLUCIÓ de 25 de febrer de 2008, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 28 de febrer de 2007 i es declara definitivament aprovada l'homologació i Pla de reforma interior de la unitat d'execució Tornetes de Llocnou de Sant Jeroni. [2008/5797]  
Com que s'han esmenat les deficiències a què es refereix l'Acord de la Comissió Territorial d'Urbanisme de 28 de febrer de 2007, relatiu a l'homologació i Pla de reforma interior de la unitat d'execució Tornetes de Llocnou de Sant Jeroni, i de conformitat amb el que ordena la Resolució de la directora general d'Ordenació del Territori de data 25 de febrer de 2008, per la qual es declara definitivament aprovat l'esmentat expedient, es publica l'esmentat acord:  
«La Comissió Territorial d'Urbanisme de València, en sessió celebrada el 28 de febrer de 2007, va adoptar l'acord següent:  
Vist el projecte d'homologació i Pla de reforma interior de la unitat d'execució Tornetes, el promotor del qual és l'Ajuntament, es ressalten els antecedents i fonaments jurídics següents.  
Antecedents  
U. Tramitació municipal  
Es va publicar un edicte en el diari Levante de 2 de desembre de 2004 i en el DOGV núm. 4938, de 3 de febrer de 2005. Durant l'exposició al públic no s'hi van presentar al·legacions segons el certificat del secretari de l'Ajuntament de data 22 d'abril de 2005.   
L'expedient va tenir entrada el 4 de maig de 2005 en aquest Servei Territorial, per a la seua aprovació definitiva, amb tres exemplars diligenciats del Pla de reforma interior i document annex d'homologació, i també un exemplar de l'expedient administratiu, on consta el certificat de l'acord plenari d'aprovació provisional en sessió celebrada el 24 de setembre de 2004 (tal com es pot veure, abans de la publicació de l'edicte en el DOGV).   
Per això, el 17 de març de 2006 té entrada en aquests Serveis Territorials tres noves còpies del Pla de reforma interior (aquesta vegada sense document d'homologació) que substitueixen la documentació presentada amb anterioritat, per haver sigut aquesta aprovada abans de l'exposició pública. A l'esmentada documentació s'adjunta el certificat de l'acord plenari d'aprovació provisional en sessió celebrada el 15 de març de 2006.  
Dos. Objecte  
Aquest Pla de reforma interior es formula amb el propòsit d'ordenar i desenvolupar un sector de sòl la classificació del qual en les normes subsidiàries de planejament de Llocnou de Sant Jeroni és la de sòl urbà amb zonificació d'edificació residencial entre mitgeres, i es proposa en aquest PRI la delimitació d'una unitat d'execució on s'inclou una xicoteta franja de sòl urbanitzable no detallat, que es reclassifica a sòl urbà.  
A més, el PRI proposa xicotetes modificacions en l'ordenació detallada fixada en aquest àmbit per les normes subsidiàries, després de l'estudi concret de la zona, a fi de:   
- Rectificar alineacions amb l'objectiu de regularitzar el traçat viari i l'edificació que s'ha de realitzar, projectant ortogonalment les alineacions proposades enfront de les anteriors, la direcció de les quals no sembla obeir a cap raó concreta.  
- Facilitar les obres d'urbanització, delimitant la unitat fins a la rigola o amb inclusió del vial complet, i no per l'eix del vial com estava anteriorment; amb això pot completar-se la calçada i el clavegueram, mentre que amb la delimitació anterior resulta complicat executar físicament les obres i es veuria seriosament compromesa la funcionalitat de mitja calçada, amb una amplària de tan sols 2,50 m.  
- Establir patis d'illa de cases, amb l'objectiu d'obtenir millors condicions higièniques per a l'edificació resultant a través d'una millora en el solejament i ventilació, disminuint al mateix temps l'edificabilitat bruta del sòl urbà, i afinar els distints valors del sòl segons la seua localització per a la ulterior parcel·lació, en establir una profunditat edificable de 19 metres des de les alineacions i uns patis interiors d'illa de cases en les illes de cases 2 i 3, ja que l'amplària actual és excessiva per a l'ús d'habitatges.  
Per tant, l'àmbit d'actuació d'aquest PRI és la unitat d'execució Tornetes que constitueix la seua pròpia àrea de repartiment amb una superfície de 9.041,67 m². Els terrenys són actualment majoritàriament parcel·les rústiques dedicades al cultiu de la taronja, sense cap tipus d'infraestructura urbanística o servei, per la qual cosa han de sotmetre's al règim d'actuacions integrades davant de la necessitat completar tant la gestió urbanística com l'obra urbanitzadora.  
Les ordenances aplicables a aquests terrenys són, quant a l'edificació, les recollides en els articles 32 i següents de les normes subsidiàries vigents, que no pateixen cap modificació, encara que en implantar-se l'edificació en pati d'illa de cases, fins ara inexistent, sembla necessari complementar la normativa urbanística actual amb els mínims requisits quant a l'ús, edificabilitat (nombre de plantes i alcària) volades a pati, etc, per la qual cosa s'adjunta a aquesta una proposta de redacció de l'article 42-bis de l'esmentada normativa.  
"Art. 42-bis: edificació en pati d'illa de cases  
Constitueix pati d'illa de cases l'espai definit per les alineacions oficials interiors.  
Les edificacions podran no aconseguir la màxima profunditat edificable.  
El punt més alt de la construcció en el pati de l'illa de cases ha de complir les condicions següents:  
a) No ha de sobrepassar l'alçària de 6,00 metres en cap punt del pati de l'illa de cases.  
b) No ha de sobrepassar l'alçària de la planta baixa de l'edifici en cap punt de la superfície del pati compresa entre les alineacions oficials interiors i les línies paral·leles i distants 5,00 m d'aquestes.  
c) S'exclouen de la normativa anterior les ximeneres de ventilació i aspiradors estàtics.  
Usos permesos: els mateixos que en els baixos."  
\* \* \* \* \* \* \* \* \* \* \* \* \*  
  
Tres. Tramitació autonòmica  
Durant la tramitació de l'expedient no s'ha sol·licitat cap informe sectorial.  
Quatre. Al·legacions en fase autonòmica.  
No hi consta la presentació de cap escrit d'al·legacions en fase autonòmica.  
Cinc. Aigua i sanejament  
El 24 d'octubre de 2006 l'Ajuntament de Llocnou de Sant Jeroni aporta la documentació següent:  
1. Informe sobre la disponibilitat de subministrament d'aigua potable, emés per l'empresa Egevasa, que informa:  
"De la disponibilitat del subministrament d'aigua potable que assegure la suficiència d'aquest, la dotació del qual es fixa per al sector Tornetes en 124 m³/dia, amb anàloga regularitat a la que gaudisquen la resta de les construccions del terme municipal de Llocnou de Sant Jeroni, fent constar que aquestes actuacions no comportaran minva addicional respecte a les disponibilitats de cabal existent."  
2. Informe emés per EPSAR sobre la capacitat del sistema de sanejament i depuració d'aigües la conclusió del qual és la següent:  
"Pel que s'ha assenyalat anteriorment, i per al cas en què l'urbanitzador responsable del desenvolupament urbanístic decidisca no resoldre el sanejament i la depuració de les aigües residuals generades per les seues actuacions mitjançant la construcció d'una EDAR pròpia i sol·licite en un futur la connexió a un sistema públic de sanejament i depuració, aquesta entitat de sanejament d'aigües informa la viabilitat del tractament en l'EDAR d'Almiserà - Llocnou de Sant Jeroni de les aigües residuals generades pel PAI Tornetes de Llocnou de Sant Jeroni (València) sempre que es complisquen les següents condicions:  
1. En el seu moment, l'urbanitzador responsable del desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques seran efectuades pel peticionari al seu compte i risc.  
2. En tot cas, l'abocament generat pel desenvolupament urbanístic de referència haurà de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'entitat de sanejament d'aigües a fi de preservar la integritat del sistema de sanejament i la qualitat de l'efluent. A aquests efectes l'urbanitzador haurà de preveure que abans del punt de connexió ha de disposar d'una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta entitat de sanejament d'aigües, dotada a més de guies per a la instal·lació d'una arqueta de bagants que permeta la desconnexió de l'abocament.  
3. Amb anterioritat a l'execució de la connexió s'haurà d'ingressar a l'entitat de sanejament d'aigües la quantitat resultant de 80.996,80 euros, i per a aquest efecte caldrà establir, si és el cas, l'oportú conveni entre l'entitat de sanejament d'aigües i l'ajuntament de Llocnou de Sant Jeroni."  
Durant la sessió de la Comissió Territorial d'Urbanisme la vocal representant del Ministeri de Medi Ambient aporta un informe explicatiu del seu vot en contra de l'aprovació del projecte. El contingut de l'esmentat informe és el següent:  
"L'article 25.4 del Text refós de la Llei d'aigües (TRLA, aprovat per Reial decret legislatiu 1/2001, de 20 de juliol, i modificat per la Llei 11/2005, de 22 de juny) exigeix que els actes i plans que les comunitats autònomes aproven en l'exercici de les seues competències sobre ordenació del territori i urbanisme han de disposar de l'informe previ de les confederacions hidrogràfiques. L'esmentat informe ha de versar sobre la possible afecció de l'actuació al domini públic hidràulic o a les seues zones de servitud i neteja, sobre l'existència de recursos hídrics suficients per a satisfer les noves demandes plantejades, i sobre la possible incidència de l'actuació en el règim de corrents. L'informe s'entendrà desfavorable si no s'emet en el termini establit a aquest efecte.  
D'altra banda, l'article 19.2 de la Llei de la Generalitat Valenciana 4/2004, d'ordenació del territori i protecció del paisatge -LOTTP- (modificada per la Llei 16/2005), determina que la implantació d'usos residencials, industrials, terciaris, agrícoles o altres que impliquen un increment del consum d'aigua requerirà prèviament l'obtenció d'informe de l'organisme de conca competent, sobre la seua disponibilitat i compatibilitat amb les previsions dels plans hidrològics, a més de la no-afecció o menyscabament a altres usos existents legalment implantats; la qual cosa requereix títol habilitant mitjançant una resolució adoptada en expedient administratiu amb audiència a tercers afectats i anàlisi de compatibilitat amb la planificació hidrològica. La conjunció dels tres punts sobre els quals ha de manifestar-se l'informe, suposa necessàriament l'existència de drets d'aigua, i no es pot identificar disponibilitat amb existència de recursos hídrics.  
De la mateixa manera, cal assenyalar que la disposició addicional segona de la Llei 13/2003, reguladora del contracte de concessió d'obres públiques, de 23 de maig, en relació amb l'article 83.3 de la Llei 16/2005, urbanística valenciana, estableix que l'administració general de l'Estat emetrà un informe en la instrucció dels procediments d'aprovació, modificació o revisió dels instruments de planificació territorial i urbanística que puguen afectar l'exercici de les competències estatals i que aquest informe té caràcter vinculant.  
Així mateix, la interlocutòria de la Sala Contenciosa Administrativa del Tribunal Superior de Justícia de la Comunitat Valenciana (mesures cautelars núm. 1/001003/5318-RWC), de 15 de gener de 2007, al si del procés instruït per Recurs 1003/2006 interposat per l'administració de l'Estat contra acord de 30 de juny de 2006, dictat per aqueixa Comissió Territorial d'Urbanisme, d'aprovació de l'homologació modificativa i Pla parcial del sector el Pinaret, al terme municipal d'Ador, estableix tres qüestions essencials:  
1. Que l'informe de l'organisme de conca és preceptiu, i la Comunitat Autònoma no pot legislar sobre la forma i manera en què l'Estat ha d'exercir les seues competències, ni pot substituir la seua intervenció mitjançant norma autonòmica.  
2. Que l'informe que puga emetre una presumpta entitat col·laboradora autoritzada per al subministrament -tal com al·ludeix l'art. 19.2 de la LOTPP- no pot substituir l'informe de l'organisme de conca.  
3. Que l'informe previ de l'organisme de conca és requisit necessari perquè la Generalitat Valenciana (fins i tot l'Ajuntament) puga aprovar un instrument de planejament, quan es donen les condicions de l'art. 25 TRLA.  
A més a més, la legitimació de les entitats col·laboradores ha de venir avalada per una inscripció en un registre a aquest efecte, l'administració del qual correspon a la mateixa Generalitat Valenciana; tot això emparat per normativa específica sobre la seua regulació. A aquest respecte, el Decret 229/2004, de 15 d'octubre, del Consell de la Generalitat, que regula les funcions de les entitats col·laboradores en matèria de qualitat ambiental, i en crea i regula el registre -aprovat per cert amb posterioritat a la LOTPP- no sembla emparar les funcions a què al·ludeix el precepte de l'art. 19.2 LOTPP. No es té constància de l'existència d'una altra norma reguladora d'aquestes entitats. Es desconeix també si les condicions de la possible concessió per al subministrament d'abastiment o l'objecte social de la mercantil possibiliten a aquesta per a emetre els informes en qüestió.  
En conseqüència, ha de concloure's necessàriament que les empreses subministradores no tenen legitimitat, idoneïtat i capacitat per a informar sobre drets d'aigua, competència originària, exclusiva i per tant insubstituïble dels organismes de conca.  
D'altra banda, atesa la complexitat dels expedients sotmesos a la Comissió, la no-disposició de la documentació necessària per a emetre l'informe, amb l'antelació suficient per a poder ser estudiada, analitzada i valorada impossibilita que aquest membre de la Comissió puga exercir de manera adequada la funció per a la qual ha sigut designat, la qual cosa pot suposar infracció de l'article 24 de la Llei 30/1992, de règim jurídic de les administracions públiques i procediment administratiu comú, i també contravenir la doctrina jurisprudencial respecte d'això; podent fins i tot constituir una possible vulneració de l'article 23.2 de la Constitució espanyola.  
Per tot el que s'ha exposat, i tenint en compte tots els arguments anteriors, han de fer-se addicionalment les següents precisions i consideracions sobre l'expedient de referència, que se sotmet a la Comissió Territorial:  
- Consta la presentació d'informe emés per la mercantil Egevasa, que pretesament es pronuncia en relació a aspectes competencials exclusius d'aquest organisme de conca. En concret, manifesta disposar de recursos hídrics suficients per a atendre l'increment de consum previst en la modificació proposada, amb un volum addicional de 124 m³/dia (45.260 m³/any) suposadament a càrrec del sistema de captació que gestiona.  
Per això, l'informe d'Egevasa és manifestament insuficient a l'efecte pretés ja que no conté dades, documents o justificacions sobre l'origen del subministrament, volums actualment subministrats, titularitat de les captacions i els seus drets, qualitat i idoneïtat de les aigües per a l'ús pretés, tractament necessari si és el cas, infraestructures necessàries per al subministrament addicional, i tampoc indica les possibles repercussions sobre altres usos preexistents legalment implantats. No hi fa cap menció a la compatibilitat amb la planificació hidrològica.  
- La Confederació Hidrogràfica del Xúquer va rebre ofici (Registre d'entrada: 657 de 12-01-2007) de sol·licitud formulada pel director territorial de la conselleria de Territori i Habitatge, relativa a emissió d'»informe de convalidació" de l'informe emés per la concessionària (a què s'al·ludeix en el punt anterior), que no pot entendre's de cap manera com una sol·licitud d'informe a l'empara ni de l'art. 25.4 del TRLA ni de l'art. 19.2 LOTTP, ja que eludeix molts dels aspectes intrínsecs a ambdós preceptes, relacionats en la primera pàgina d'aquest vot particular. No s'hi va aportar cap documentació diferent de l'informe de la concessionària, manifestament insuficient als efectes pretesos.  
- Amb data 23 de febrer de 2006 (Registre d'eixida núm. 7800) s'ha cursat a la CTH requeriment de documentació necessària per a l'emissió del preceptiu informe d'aquest organisme, suspenent el termini per a la seua emissió; còpia del qual s'adjunta a aquest vot particular.  
Per tot l'anteriorment exposat, el representant del Ministeri de Medi Ambient en la Comissió Territorial d'Urbanisme de València vota en contra de la proposta d'aprovació de l'actuació urbanística de referència, i valora més raonable una proposta de suspensió del procediment. Se sol·licita que aquest vot particular conste en l'Acta de la Sessió, i que s'incorpore a aquesta i a l'expedient 2005.0349 aquest escrit que sustenta i fonamenta l'esmentat vot."  
No obstant, la majoria dels integrants de la Comissió Territorial considera que l'article 25-4 del Text refós de la Llei d'aigües exigeix informe de la Confederació Hidrogràfica per als plans urbanístics, únicament quan comporten noves demandes de recursos hídrics, la qual cosa no ocorre en aquest cas; ja que es tracta de sòl urbà, sense que s'altere per a res l'edificabilitat ja prevista en el Pla general. En conseqüència, no pot entendre's que el PRI comporte una nova demanda de recursos hídrics. No resulta d'aplicació per tant l'article 25-4 de la Llei d'Aigües.  
Sis. Planejament vigent  
Llocnou de Sant Jeroni disposa de normes subsidiàries aprovades definitivament per la Comissió Territorial d'Urbanisme en data 29 de setembre de 1981.  
Set. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, amb el vot favorable de tots els vocals presents excepte el representant de la Confederació Hidrogràfica del Xúquer que l'emet en sentit desfavorable, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Aspectes formals  
Segons la disposició transitòria primera apartat 3 de la LRAU, l'aprovació de Plans de reforma interior que modifiquen determinacions dels plans generals vigents a l'entrada en vigor de la LRAU, requereix l'homologació del sector corresponent, que podrà efectuar-se directament en aprovar els esmentats instruments, sempre que aquests continguen els documents específics i les determinacions necessàries amb aqueix fi. En aquest cas és necessari un document d'homologació ja que, a més de modificar-se l'ordenació detallada prevista en les normes subsidiàries, es pretén reclassificar sòl urbanitzable, que passa a tenir la classificació de sòl urbà, circumstància que afecta l'ordenació estructural.  
En aquest cas, la documentació no està completa, ja que a la documentació aportada en aquests Serveis Territorials el 17 de març de 2006, que va substituir la inicial, no adjunta annex d'homologació, i el document d'homologació que s'acompanyava a la documentació aportada al maig de 2005, no s'ajusta a les determinacions contingudes en l'Ordre de 29 de març de 1996, per la qual s'aprova la Instrucció de planejament 1/1996, de 23 de gener de 1996, sobre homologació de plans d'urbanisme a la Llei reguladora de l'activitat urbanística, segons la qual s'han de delimitar les determinacions amb caràcter d'ordenació estructural de les determinacions amb caràcter d'ordenació detallada, dins de l'àmbit d'actuació que es delimita. L'esmentat document d'homologació, tenint en compte l'abast de la proposta de planejament presentada, tindrà un contingut prou simplificat.   
Segon. Justificació de la reserva dotacional  
Tant en les normes subsidiàries com en aquest Pla de reforma interior, l'única reserva dotacional que es preveu és la viària, si bé en el PRI es reajusta la superfície destinada a viari i les seues alineacions sense que disminuïsca aquesta, per la qual cosa s'entén justificada la reserva dotacional, ja que la proposta manté els estàndards previstos en les normes subsidiàries.  
Tercer. Justificació de l'edificabilitat  
L'edificabilitat total, tal com s'ordena en aquest Pla de reforma interior, no suposa un augment de la prevista en les normes subsidiàries, i es resumeix en el quadre següent:  
Edificabilitat PRI  
Superfície total PRI 9.041,67 m²  
Índex d'edificabilitat bruta 1,762 m²sostre/m²sòl  
Aprofitament objectiu 15.932,64 m²sostre/m²sòl  
L'establiment de patis d'illa de cases en les illes de cases 2 i 3 en els quals es pot edificar una alçària màxima de 6 metres, en tot cas disminueix l'edificabilitat bruta d'aquesta zona.  
Els edificis no podran superar les alçàries determinades en l'article 42 de les normes subsidiàries, establides segons l'amplària del carrer, i es permet un màxim de tres alçàries més àtic reculat en carrers d'una amplària igual o superior a 10 metres, sent l'alçària màxima de l'edificació de 13 metres sense que en cap cas puga superar una vegada i mitja l'amplària del carrer (art. 43 NS).   
Quart. Reserva d'habitatge protegit  
No hi consta que es vulguen construir en l'àmbit del PRI habitatges de protecció oficial, no obstant això, en tractar-se d'un sòl classificat com a urbà i qualificat de residencial des de les NS, que al seu torn, no augmenta l'edificabilitat ni canvia l'ús, s'exceptua el que preveu la disposició transitòria primera, apartat 3, de la Llei 16/2005, urbanística valenciana.  
Cinqué. Valoració global  
L'ordenació proposada satisfà adequadament l'interés públic local, conforme es justifica en la memòria i en l'acord d'aprovació provisional.  
En definitiva no s'aprecia obstacle legal que impedisca l'aprovació autonòmica, segons el que preveu l'article 40 LRAU.  
No obstant això, és necessari que amb caràcter previ a l'aprovació definitiva s'aporte document annex d'homologació.  
Sisé. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposen la disposició transitòria primera, punt 3, i l'article 54.2.b de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
A la vista de tot el que antecedeix, la Comissió Territorial d'Urbanisme de data 28 de febrer de 2007, amb el vot favorable de tots els vocals presents excepte el representant del Ministeri de Medi Ambient que l'emet en sentit desfavorable, acorda: supeditar l'aprovació definitiva de l'homologació i Pla de reforma interior de la unitat d'execució Tornetes del municipi de Llocnou de Sant Jeroni, fins que s'aporte l'annex d'homologació de conformitat amb el que disposa el fonament jurídic primer.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general d'Ordenació del Territori la facultat de verificar el compliment de l'acord adoptat i, una vegada verificat, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient, per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).»  
Amb data 19 de febrer de 2008, els Serveis Tècnics del Servei Territorial d'Ordenació del Territori examinen la documentació presentada per l'Ajuntament de Llocnou de Sant Jeroni i s'emet informe favorable a aquesta, i es considera complit l'acord de la Comissió Territorial d'Urbanisme de València de data 28 de febrer de 2007, i es dicta Resolució de la directora general d'Ordenació del Territori de data 25 de febrer de 2008, per la qual es declara definitivament aprovat aquest expedient, amb el següent tenor literal:  
«En relació amb l'expedient remés per l'Ajuntament de Llocnou de Sant Jeroni referit a l'homologació i Pla de reforma interior UE Tornetes d'aqueix municipi, es ressalten els antecedents i fonaments jurídics següents:  
Antecedents  
U. La Comissió Territorial d'Urbanisme de data 28 de febrer de 2007 va acordar supeditar l'aprovació definitiva del Pla de reforma interior de la unitat d'execució Tornetes de Llocnou, fins a l'aportació d'annex d'homologació sectorial.   
En el fonament jurídic primer de l'esmentat acord denominat aspectes formals s'indicava el següent:  
"Segons la disposició transitòria primera apartat 3 de la LRAU, l'aprovació de plans de reforma interior que modifiquen determinacions dels plans generals vigents a l'entrada en vigor de la LRAU, requereix l'homologació del sector corresponent, que podrà efectuar-se directament en aprovar els esmentats instruments, sempre que aquests continguen els documents específics i les determinacions necessàries amb aquesta finalitat. En aquest cas és necessari el document d'homologació ja que, a més de modificar-se l'ordenació detallada prevista en les normes subsidiàries, es pretén reclassificar sòl urbanitzable, que passa a tenir la classificació de sòl urbà, circumstància que afecta l'ordenació estructural.  
En aquest cas, la documentació no està completa, ja que a la documentació aportada a aquests Serveis Territorials el 17 de març de 2006, que va substituir la inicial, no adjunta annex d'homologació, i el document d'homologació que s'acompanyava a la documentació aportada al maig de 2005, no s'ajusta a les determinacions contingudes en l'Ordre de 29 de març de 1996, per la qual s'aprova la Instrucció de planejament 1/1996, de 23 de gener de 1996, sobre homologació de plans d'urbanisme a la Llei reguladora de l'activitat urbanística, segons la qual s'han de delimitar les determinacions amb caràcter d'ordenació estructural de les determinacions amb caràcter d'ordenació detallada, dins de l'àmbit d'actuació que es delimita. L'esmentat document d'homologació, tenint en compte l'abast de la proposta de planejament presentada, tindrà un contingut prou simplificat."  
Dos. En data 5 de novembre de 2007 té entrada en aquests Serveis Territorials document d'homologació sectorial degudament visat en doble exemplar.  
Fonaments jurídics  
Primer. De la documentació presentada es desprén que s'ha donat compliment a l'acord de la Comissió Territorial d'Urbanisme de data 28 de febrer de 2007.   
L'annex d'homologació sectorial aportat s'ajusta al que disposa l'Ordre de 29 de març de 1996, per la qual s'aprova la Instrucció de planejament 1/1996, de 23 de gener de 1996, sobre homologació de plans d'urbanisme a la Llei reguladora de l'activitat urbanística, perquè en aquest es delimiten les determinacions amb caràcter d'ordenació estructural de les determinacions amb caràcter d'ordenació detallada, dins de l'àmbit d'actuació que es delimita.   
Segon. La directora general d'Ordenació del Territori és l'òrgan competent per a verificar el compliment de les condicions imposades en l'acord de la Comissió Territorial d'Urbanisme, d'acord amb el que preveu l'article 9.b) del Decret 162/2007, de 21 de setembre, del Consell, que aprova el Reglament d'òrgans territorials i urbanístics de la Generalitat Valenciana.   
En conseqüència, la directora general d'Ordenació del Territori resol:  
1. Considerar complides les condicions contingudes en l'acord de la Comissió Territorial d'Urbanisme de data 28 de febrer de 2007.  
2. Declarar definitivament aprovada l'homologació i Pla de reforma interior de la unitat d'execució Tornetes de Llocnou de Sant Jeroni.  
3. Ordenar la publicació de l'acord aprovatori, conforme al procediment legalment previst.  
Hauran d'aportar-se dues còpies del projecte en suport informàtic.  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica d'aquesta conselleria, segons el que disposen l'article 68.3.c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta conselleria, en relació amb l'article 68.3.c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que crega oportú.»  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica d'aquesta conselleria, segons el que disposa l'article 68.3.c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de la seua publicació.  
Si és el cas, les administracions públiques poden formular requeriment d'anul·lació o revocació segons el que disposen l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta conselleria, en relació amb l'article 68.3.c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que crega oportú.  
València, 25 de febrer de 2008.- La directora general d'Ordenació del Territori: Soledad Martínez Reig.